সাফারি পার্ক সম্পর্কে অতি অল্পসময়ে একপলকে এর বিভিন্ন দর্শনীয় স্থান সম্পর্কে ধারণার জন্য রয়েছে ফটকের বাম পাশে ডিসপ্লে ম্যাপ। এখানে পার্কের নিজস্ব পরিবহন ব্যবস্থা আছে, আপনি চাইলে বাসে করে ঘুরে ঘুরে পুরো পার্কটি দেখতে পারবেন। তবে হেঁটে পুরো পার্কটি ঘুরে দেখাই উত্তম । পার্কে ঢুকেই হাতের বামে ও ডানে দুটি রাস্তা চলে গেছে। বাম পাশের রাস্তা ধরে হাঁটা শুরু করলে পুরো পার্কটি ঘুরে আপনি খুব সহজে ডান পাশের রাস্তা দিয়ে বেরিয়ে আসতে পারবেন।